প্রশ্ন হলো সুপ্রিম কোটের সম্মুখে গ্রিক মূর্তিটি কতটা সঙ্গতিপূর্ণ? সৌন্দর্যের কথা বিবেচনা করে নির্মাণকাজ শুরুর আগে চারুকলা বা সংশ্লিষ্ট কারো মতামত নেয়া যেত। স্ত্রী-সন্তানসহ আমেরিকার নাগরিকত্বধারী শিল্পী মৃণাল হকের সবশেষ প্রজেক্টটি গ্রীক দেবী থেমিস না বাঙ্গালী নারী তা নিয়ে স্ব-বিরোধী বক্তব্য আছে। এর আগে এয়ারপোর্ট এলাকায় তার নির্মিত ‘লালন’ ভাস্কর্যটি বিতর্কের কারণে সরিয়ে ফেলা হয়। দেশের বড় দুই রাজনৈতিক দলের (আওয়ামী লীগ-বিএনপি) অনেক ব্যর্থতা আছে: তাদের গোয়াতুর্মি জনদুর্ভোগের কারণ জনগণ কষ্ট পাচ্ছে। তারপরও ৫ বছর পর পর ভোটের জন্য তাদের গণমানুষের কাছে যেতে হয়। সে জন্যই তারা দে আদর্শই লালন-পালন করুক আমজনতার চিন্তা-চেতনা তাদের ধারণ করতেই হয়। সে কারণেই হয়তো বিতর্কিত গ্রিক মূর্তি স্থানান্তর ইস্যুতে আমরা আওয়ামী লীগ ও বিএনপির নীতি নির্ধারকদের একই সুরে কথা বলতে দেখি। কিন্তু যারা মূর্তি স্থানান্তরে দেশের সম্প্রীতি ধ্বংস সৌহাদ্য গেল ‘রব’ তুলছেন; তারা কী সমাজে হিংসা বিদ্বেষ ছড়ানোর ‘কারিগর’ নয়? এরা কী দেশের মানুষের চিন্তা-চেতনা লালন করেন? মঙ্গল প্রদীপ জ্বালানো, পহেলা বৈশাখে ৫০ টাকার পান্তা ইলিশ ৫শ টাকায় কিনে খাওয়া, মঙ্গল শোভাযাত্রার নামে অশূর-প্যাচা-ময়ূর-হাতি নিয়ে মিছিল করা কী ৯২ ভাগ মুসলমানের দেশের সৌহাদ্য সম্পৃতির চেতনার সঙ্গে যায়? মসজিদের ঢাকা শহরে সন্ধ্যায় মঙ্গল প্রদীপ কী মানানসই? শাহবাগে মঙ্গল প্রদীপ জ্বালিয়ে তারা কার ঘর আলোকিত করেন? গ্রিক নারী মূর্তি প্রেমীরা কাদের চেতনায় উদ্বুদ্ধ? বিতর্কিত গ্রিক মূর্তি সরানোয় এরা সুপ্রিম কোটের পবিত্রতা নষ্টের অভিযোগ তুলেছেন। আসলে কী তাই? সুপ্রিম কোট প্রাঙ্গনে কী তারা কম ভাংচুর করেছে? বাম চিন্তা চেতনায় বিশ্বাসী স্পষ্টভাষী ব্যাক্তিত্ব প্রফেসর সুলিমুল্লাহ খান তো বলছেন সর্বচ্চো আদালতের সাম্মুখে ভাষ্কর্য বসিয়ে সুপ্রিম কোটের সৌন্দর্যহানিই শুধু নয়; সর্বচ্চো আদালতের ভাবমূর্তি নষ্ট করা হয়েছে। জনাব খান অবশ্য এই বুদ্ধিজীবীদের বিবেক বন্ধক রাখা দলদাস মনে করেন।